**И н ф о р м а ц и ј а**

**о извршеним противминским активностима на подручју општине Брод, за период 2015. – 2022. година**

***за сједницу Скупштине општине***

***Брод, децембар 2022. године***

**У в о д**

 На самом почетку ове Информације о извршеним противминским активностима на подручју општине Брод у периоду 2015. – 2022. године, уводно је неопходно истаћи пресјек стања количина ризичних, односно мински загађених површина до 2015. год.. Поменути такође неке околности које су евентуално погодовале ранијем 20 годишњем процесу противминских активности, до 2015. год., њиховом садржају, ангажовању организација, компанија и др. субјеката. Посебо ранијој динамици тих активности.

 Потребно је такође напоменути како је завршетком рата, односто тек од 1998. год. па до краја 2000. године, од када је, ранији Центар за истраживање и уклањање мина у БиХ, основан 1998.год., данас Минско акциони центар БиХ (МАЦ БиХ), са својом Регионалном канцеларијом, надлежном за Републику Српску у Бањалуци, **истражио и дефинисао приближно 11.477 000 m2 сумњивих и минско ризичних површина на подручју општине Брод.** Што је тада чинило приближно половину територије цијеле општине.

 Највећи број сумњивих и ризичних површина дефинисан је у подручју дијела цијелих локалних мјесних заједница или дијелова мјесних подручја истих; Брусница Мала и Брусница Велика, Клакар Доњи и Клакар Горњи – појас поред корита ријеке Саве, Лијешће – подручје Доњани, Бакаре, коприваш-подручје уз корито р. Саве, те подручје тзв. старог Полоја - сасвим поред главног водоодбрамбеног насипа. Односно и регионалног магистралног путног правца М11.1 Брод-Оџак, те цијело подручје уз стари водозаштитни насип у Полоју, непосредно уз корито р. Саве до водене површине просјечног водостаја р. Саве у Полоју. Полојско подручје зв. Чаврндија и Агинац, па и дио некадашњег полојског Утваја уз локални пут, су такође биле мински загађене у нешто мањем обиму, односно дјелимично. Затим, цијело подручје уз главни водоодбрамбени насип од црпних станица ''Ивањско поље'' у подручју Бродског Поља II зв. Струга, до данашљих Градских базена. Подручје зв. Вијуш до Кајак клуба уз Омладински водоодбрамбени насип. Од поменутог Кајак клуба мински ризична површина се протезала уз корито р. Саве уз градско подручје Брода па све до границе са општином Дервента, односно границом МЗ-е Кораће у Бродској, а Дубочац у Дервентској општини. Затим уз Магистрални пут М11 Брод-Сарајево, од Сијековца, дуж подручја зв. Лушчани, па и само бивше насељено подручје и Лушчанском Утвају ризично у цијелости, скоро све до границе са Кораћем, а уз поменути путни правац, што уједно такође чини и водоодбрамбени насип од р. Саве.

 Дио мјесног подручја МЗ-е Збориште, посебно дуж Ободног канала ''Сава-Укрина'' од моста на истом на граници са Лужанима, као и подручје које граничи са мјесним подручјима Лужани, Грк, Унка и Колибе Горње, поред поменуте уз скоро цијелу Главну/Примарну каналску-водозаштитну мрежу, је такође било предмет фортификацијског обезбјеђења током ратних дејстава, односно превентивног минирања ширих локација у том подручју. Или мјестимично све до ушћа ободног канала у р. Саву у Клакару Горњем на Камену према истоку, па до Шаранског рибњака и подручја Новог Села сјеверно од овог заштитног и доводног канала за Рибњак.

 Када се ради о сумњи или ризику од мина у тзв. унутрашњем подручју, независно од насипа, магистралних путних праваца и корита р. Саве или главне примарне каналске мреже, сумње или ризик од мина су дефинисани у подручјима између насељених мјеста, која мјесна подручја су била у линији ратних сукоба: Унка-Колибе Горње, подручја зв. Ражљеви и Засавица-Ивањско поље, Лијешће-Колибе Горње и Колибе Горње, дуж Канала III, односно и Колибарског пута до тзв. бијеле ћуприје и Сабирног канала према водоцрпној станици на Струги.

 Једно од првих истраживања, утврђивања и потврђивања сумњи на ризик од мина, свакако су биле далеководне, односно високонапонске и нисконапонске електро мреже у многим правцима. Исте су биле и предмет самог врха приоритета у деминирању потврђених ризичних траса, како би се ел. мрежа могла санирати и успоставити њено функционисање. За високонапонске мреже се то чинило непосредно након завршетка ратних операција, а нисконапонске континуирано и приоритетно према плану санација, реконструкција или проширења мреже.

 Поред горе набројаних подручја, углавном водозаштитних и подручја водоодбрамбених објеката, знатан дио пољопривредних и подручја под шумом на подручју општине су били предмет истраживања по дојавама грађана или сазнањима службеника Цивилне заштите. Односно након истраживања, ова су подручја такође захваћена ризиком од мина, и то углавном у подручју; Врела Горња према Доброј Води и мјесним подручјима сусједних општина на висоравни Вучијак, односно 2-3 km сјеверо-источно од врха Глог и спомен подручја Липа. Затим мање шумске површине су биле ризичне и у подручју Грка, Унке, Зборишта, Брусница М. и В., Клакара Д. и Г. Лијешћа, Полоја, Кораћа и Новог Села. Док је само једна издвојена, мања површина-шумарак у градском подручју, у трокуту споја улица Стадионске и З.Ј. Јовановића, односно на око 300 m удаљености источно од некадашње Клаонице. Мање новоизрасло шумско подручје зв. Блато, приближно 5.000 m2 површине..

**Критерији за утврђивање приоритета поротивминских активности**

 Ранијих, односно неколико година непосредно након завршетка рата, било је веома тешко изборити се око разумијевања и обезбјеђења приоритета противминских активности, односно извршења задатака на деминирању према интересу локалних заједница, па и ове општине. Наиме, колико год су у тим првим послијератним годинама критерије за обезбјеђење бржег процеса и динамике деминирања утврђивали и одређивали тзв. инвеститори, углавном Владе земаља донатора или Међународне хуманитарне организације, исто толико су им ''на руку'' ишли и представници домаћих органа, као и надлежни службеници БХМАЦ-а, инструисани од стране Комисије за деминирање у БиХ.

 Разумљиво је тих година било да свака локална заједница угрожена ризиком од мина након завршетка рата, а Брод је био у самом врху или једне од 4-5 општина по висини процента загађености минама. Стога се морало бити присутно на многим семинарима, стручним и едукативним састанцима, с циљем образлагања потребе реализације приоритета, утврђивања реалних критерија, динамике, па и солвентности локалне заједнице, да нешто и сама чини више на плану противминских активности или барем у учешћу суфинансирања истих.

 Тешко је тих година било обезбиједити барем разуман баланс приоритета, како критерија, тако и између локалних заједница у Републици Српској и БиХ.

 На поменутим скуповима често се у име ове локалне заједнице морало наступати забринуто и енергично, те упорно бранити ставове око успоставе разумних и реалних критерија за сваку локалну заједницу, или већину у низинском подручју уз р. Саву, а не унифицирано. Ово посебно када се ради о до тада неприхваћеном критерију за утврђивање највишег нивоа приоритета за деминирање. Како ради претходно наведеног

тако и потреби брже динамике деминирања у подручјима дефинисаног ризика од мина, уз водозаштитна подручја и водоодбрамбене објекте. За ово се с озбиљним разлогом буквално ваљало изборити.

**Преглед броја приоритетних задатака са Прелиминарних листа приоритета за деминирање, упућиваних канцеларији БХМАЦ-а у Бањалуци за Брод по годинама**

***Т1.***

|  |  |  |  |  |  |  |
| --- | --- | --- | --- | --- | --- | --- |
| ***2015.*** | ***2016.*** | ***2017.*** | ***2018.*** | ***2019.*** | ***2020.*** | ***2021. / 2022.*** |
| **36**локацијеразнеу више МЗ-а | **44**локацијеразнеу више МЗ-а | **80**локацијеразне у више МЗ-а | **39**локацијеразнеу више МЗ-а | **35**локацијеразнеу више МЗ-а | **33**локацијеразнеу више МЗ-а | MSP ''Кораће'' – све преосталоMSP ''Полој - Лијешће – све преостало |

**Процедуре, ангажовање људских и материјалних ресурса и динамика реализације протиминских активности**

 Када се ради о званичним процедурама, надлежност локалне заједнице је да обезбиједи слободу кретања на цијелом свом подручју, па и у погледу обезбјеђења уклањања ризика од мина и Експлозивних средстава заосталих из рата (ЕСЗР), раније Неексплодирана убојита средства (НУС). Уколико локална заједница није у могућности да сама обезбиједи материјалне и финансијске услове за реализацију различитих противминских активности, дужна се обраћати надлежним органима ентитета, као и органима БиХ, те евентуално тражити помоћ Међународних хуманитарних организација.

 Како ова локална заједница годинама нема могућности издвојити значајнија финансијска средства из Буџета општине, из познатих разлога, служба и службеници Цивилне заштите, често се и углавном ослањају на раније успостављене контакте са деминерским организацијама. Како организацијама којима располажу и у надлежности су ентитетских или органа на нивоу БиХ, од којих прије свих или најчешће; Републичка Управа цивилне заштите Републике Српске (РУЦЗ РС), Оружане снаге БиХ (ОС БиХ), тако и домаћим хуманитарним деминерским организацијама, односно организацијама за деминирање у тзв. невладином сектору. Ове организације кроз пројекте деминирања углавном или најчешће финансирају Владе неких држава или Међународне хуманитарне организације.

 Стога се често пута, службено, путем писаних захтјева, молби, ургенција или неслужбено приликом личних контаката са познатим представницима поменутих организација, службеници ЦЗ-е обраћају за помоћ у ангажовању па и динамици, односно хитности за њиховим ангажовањем, образлажући оправданост разлоге .

 Када се ради о ангажовању комерцијалних компанија у деминирању, то је регулисано међународним правилима, домаћим БиХ законодавством, те обавезом расписивања тендера, на шта ова локална заједница нема никаквог формалног утицаја.

 Код нас су већ годинама стално или углавном ангажовани људски и материјално технички ресурси, односно деминерски тимови; РУЦЗ РС-е, Хуманитарна деминерска организација ''Норвешка народна помоћ''-''НПА'' из Сарајева, Хуманитарна организација ''Група за савјетовање и деминирање'' ''MAG'' из Сарајева, Оружане снаге БиХ ''ОС'' БиХ,

''Про-Вита'' из Мостара, Хуманитарне невладине организације ''Демира'' и ''Ивша'' из Орашја, невладина деминерска организација ''СТОП Мине'' из Источног Сарајева, Хуманитарна невладина организација ''UXB'' из Сарајева и још неке.

 Подсјећање са прегледом организација смо сачинили према хронолошком реду и количини извршених деминерских радова у дужем периоду ангажовања на простору ове општине.

 О ангажовању деминерских тимова РУЦЗ РС одлучује Управа ЦЗ-е или Влада РС директно, док је за ангажовање тимова ОС БиХ надлежно Министарство одбране БиХ или Комисија за деминирање у БиХ, која је орган Савјета министара БиХ.

 Треба истаћи да набројане организације, изузев у једном случају 2009. год. нешто скромно, нису добијала или користила финансијска средства ове локалне заједнице за реализацију пројеката деминирања у Броду.

 У неколико наврата само дијелу од поменутих организација је помогнуто у неким скромним материјалним средствима набавки: батерија за детекторе, санитарних средстава за заштиту од комараца, мање количине грађе и даске, те потрошног материјала за изградњу пјешачких обавезних санитетских прелаза преко Ободног канала, а у неколко наврата скромне закуске са освјежењем у неким договореним колективним прилика, стручним скуповима и сл.

**Деминирање мински ризичних површина у периоду 2015. – 2022. год.**

Период са бројним проблемима у области противминских активности:

* Напуштање простора БиХ од стране бројних инвеститора или Међународних хуманитарних организација које су на неки начин обезбјеђивали реализацију процеса деминирања,
* Смањење броја деминерских хуманитарних организација и комерцијалних компанија, те пад интересовања за деминирање уопште
* Бројни проблеми унутар мински ризичних површина, израсле бујне вегетације, па је због била тога слаба могућност ангажовања деминерске тешке механизације,
* Дужи кишни и периоди високе влажности у подручју локација деминирања, јесен и прољећа кишна, а љето високих температура и комараца у влажном подручју,
* Посебно треба нагласити глобални здравствени проблем и појава пандемије COVID 19, строге и дуготрајне превентивне мјере с тим у вези (период 2019. сасвим и 2020. повремено),
* те други организациони и проблеми логистике извођача.

**Но у пркос проблемима у посматраном периоду у подручју Брода деминирано је; Т2.**

|  |  |  |  |  |  |  |  |
| --- | --- | --- | --- | --- | --- | --- | --- |
| **2015.** | **2016.** | **2017.** | **2018.** | **2019.** |  **2020/2021.** | **2022.** | **У к у п н о****2015 - 2022** |
| **403.047**m2 | **261.426**m2 | **80.796**m2 | **205.663**m2 | Јесен -само започети задаци | **2.005.976**m2 | **835.938**m2 | **3.792.846****m2** |

 Да, **деминирано је 3.792.846 m2** ризичних површина за осам (8) година, односно **у просјеку годишње 474.106 м2**, или приближно 1/3укупно дефинисане сумњиве и ризичне површине на подручју општине Брод. Ова површина уједно чини приближно **3.793 ha** **новоослобођене пољопривредне или шумске површине и враћене на употребу крајњим корисницима у овој локалној заједници**. Површине на којим је кретање људи сада безбједно, те омогућава привођење намјени истих.

Узмемо ли у обзир податак да је у периоду од почетка 1996. до краја 2004. године, такође осам (8) година, деминирано свега 30.000 m2 на подручју Брода, онда је горе наведени податак изузетно значајан.

 И у овом случају треба истаћи оне организације које су, у смислу извођења радова на деминирању, најзаслужније. Наводимо их по хронолошком реду, а према количини деминираних површина у процесу деминирања које су на бројним локацијама извели;

1. НПА – ''Норвешка народна помоћ'' из Сарајева,
2. ОС БиХ – Оружане снаге БиХ,
3. РУЦЗ РС - Републичка управа Цивилне заштите Републике Српске,
4. MAG - ''Група за савјетовање и деминирање'' из Сарајева и
5. ''Про-Вита'' из Мостара.

 Никако не треба занемарити и не поменути значајну сарадњу и улогу БХМАЦ-а-регионалне Канцеларије у Бањалуци. Како у смислу истраживања/извиђања подручја, према нашим сазнањима и пријавама, те захтјевима за утврђивање чињеница. Потом у контактима, са углавном кредибилним информаторима, које смо континуирано обезбјеђивали, а онда и праћења, надзора и инспекције над извођењем противминских активности, до фазе примопредаје између извођача и представника локалне заједнице.

 **Стање минираности, односно ризика од мина и ЕСЗР крајем текуће 2022. године, те активности даљњег противминског дјеловања**

 У последњих пет (5) година БХМАЦ је усвојио те реализује нову стратегију у методологији деминирања сумњивих, односно ризичних површина на простору БиХ.

 Наиме, како се на бројним локацијама показало да је у међувремену дошло до кориштења површина, не чекајући њихово деминирање, из више разлога. Протеком времена је дошло до неке врсте механичке, хемијске и техничке разградње евентуалних минских средстава. Њиховог уклањања на тим површинама, пронађеним од стране власника истих или лица које су они сами у међувремену ангажовали. Зетим недовољно добро прикупљених претходних информација, реизвиђања ради тога, или не постојања релевантних информација уопште. Стога је усвојем нови Програм деминирања ширих подручја и обједињавање више раније сачињених минских задатака тзв. МСП-''Мински сумњиве површине''. Овај Програм подразумијева и нешто другачије, претходне методе и динамику деминирања, прије свега реизвиђање подручја, по тзв. методом ЦИ-''Циљане истраге''. На овај начин се, комбинујући мануелно-техничке, па и машинске деминерска средстава, води циљана техничка истрага према некој врсти предвиђања, искуства, прикупљених нових сазнања, остатака назнака минираности и сл..

 Овом методом се такође, када се утврди назнака минираности, циљана истрага и чишћење наставља ширењем сумње, ризика и техничког чишпћења подручја од мина. Осим тога, истовремено се обезбјеђује деминирање ширег простора, те обавезно подручја цијелих Мјесних заједница или остатака мјесних подручја.

 **Тако је данас, крајем 2022. године у општини Брод преостало деминирати још свега 1.712.358 m2** .

 Прецизније, **преостала су још два** (2) значајнија, односно већа **подручја**, уврштена у називе минских пројеката/ задатака под називима:

* **МСП пројекат – ''Мочила Горња-Лушчани'',** **у укупној површини од** **1.273.672 m2**, подручје које укључује један дио мјесног подручја зв. Лушчани, између корита р. Саве и Магисталног пута М11 Брод-Сарајево (дио овог подручја је ранијих година већ деминиран). У овај МСП укључен је и један мањи задатак недалеко од бивше Клаонице, у трокуту споја улица Стадионске и З.Ј.Јовановића, односно мања локација у подручју зв. Блато, новонарасли шумарак у површини од приближно 5.000 m2 .
* **МСП – пројекат – ''Клакари'', у укупној површини од 439.000 m2,** пројекат који укључује мању незавршену површину мински сумњиве/ризичне површине у Клакару Доњем, односно дио подручја уз р. Саву. Затим значајнији дио површине овог пројекта за деминирање односи се на површине у подручју висоравни Вучијак, на око 2 -3 km источно од врха Глог и Липа, подручје према Доброј Води... , Павићи, Зирдуми и др.

Очекивати је да ће се већ идуће године, или у наредне 2-3 године појавити нека хуманитарна организација или Влада неке државе, која ће прихватити инвестицију деминирања и овог **преосталог подручја, које данас износи испод 20 %** укупно утврђених, ризичних и минираних површина, од завршетка протеклог рата до данас.

**Међународна сарадња и противминска активност на вађењу и неутрализацији авио бомбе из корита р. Саве испод Савског моста**

 У уобичајеној међусобној сарадњи, а на захтјев Службе ЦЗ-е општине Брод, РУЦЗ РС је организовала вишедневну противминску активност на вађењу и неутрализацији авио бомбе из периода II св. рата из корита р. Саве испод Савског моста у љето 2018. године. Учињено је то по пријави Граничне полиције БиХ, а по информацији Граничне полиције Републике Хрватске и рониоца клуба у Слав. Броду. Вишедневна активност је осим поменуте успјешне акције укључивала и увјежбавање ронилаца тима РУЦЗ РС за подводне активности, те истог тима Федералне управе ЦЗ-е, као и тима Специјалне јединице МУП-а РС за подршку и подводне активности, а све то под менторством и надзором Специјализоване јединице за подводне и деминерске активности Полиције из Републике Чешке. Активност са успјешним завршетком јер трајала 15-ак дана, у кампу круга Кајак клуба у Броду. Успјешно је извађена, неутрализирана и транспостована на локацију уништења опасна авио бомба из корита р. Саве.

 Слична активност за подводне активности са припадницима Полиције Чешке Републике, РУЦЗ РС, ФУЦЗ, Министарства безбиједности БиХ је спроведена и ове 2022. год. на лоакцији Кајак клуба ''Премиум-Брод'', корита р. Саве недалеко плаже Полој и Плаже На камену, којом приликом су рониоци у мјешовитим саставима пронашли, извадили бројна ЕСЗР из р. Саве, и уништиили на предвиђен начин.

 Скроман дио трошкова око оргаизације кампа, обуке, стручне едукације и боравка тимова ронилаца сносила је и Општинска управа ове локалне заједнице.

 Служба Цивилне заштите је пред планирани догађај и током цијелог периода боравка пружала максималну помоћ, подршку у организацији бројних потреба за реализацију цијелог догађаја.

**Ангажовање машинско-механизованог деминерског тима РУЦЗ РС**

 У љето 2020. год. обављена је и једна безбједоносна, а са аспекта комуналног реда, изузетно важна противминска активност на подручју градског и приградског дијела општине Брод.

Ниме, захваљујући континуирано доброј сарадњи и односима са појединим представницима РУЦЗ РС, ова Управа је обезбиједила пилот Пројекат тестирања нове тешке деминерске механизације/Машине са припадајућим различитим техн. прикључцима, коју производи једно предузеће у Републици Српској у Братунцу. Овом прилоком је за скромне трошкове рада машине уз обезбјеђења смјештаја и хране руковаоца истим од стране локалне заједнице, за непуних мјесец дана тешком фрезом и др. средствима ове машине, третирано, уништено, уклоњено и доведено у **далеко** **боље стање комуналног реда, приближно на 138.000 m2** површине. Површина обраслих бујном и већ високом вегатацијом, која је ради тога задржавала тзв. наплавак већих количина ријечног смећа, чинила еколошки неред плаже и града. Овим је уједно обезбијеђена санација и услови за будуће редовно одржавање ових локација. Све ово је учињено на ширим локацијама како слиједи;

* Шира околина новоформиране ријечне Аде у кориту р. Саве, до висине бившег Житокомбината, изузев подручја старе Аде испод моста, ради присуства високих стабала и шуме,
* Подручје с једне и друге стране Омладинског насипа, од старог водоодбрамбеног насипа према Кајак клубу, до данашње зграде Електродистрибуције и Градских базена,
* Подручје већег дијела бивше депоније смећа у Махали према Скелама,
* Подручје између тзв. жутих, плавих и бијелих Скела све до Омладинског насипа, у проценту од око 80 %,
* Подручје с обије стране магистралног пута М11 Брод-Сарајево, у просјечном појасу 20-ак метара уз путни правац, од бензинске ''Видић'', до маркета ''Дујанић'' (сјев. страна), те од рампе пута према Градском гробљу до маркета ''Тропик'' (јужна страна), укључујући подручје предвиђено за изградњу аутобуске станице, насупрот ''Свадбеног салона Видић''.

 Поред мјера на унапређењу комуналног реда, у овим подручјима запуштеним годинама након рата, безбједоносни аспект, у смислу превентивне и потенцијалне опасности присуства неочекиваних ЕСЗР (експлозивних средстава заосталих од рата), одбачених од стране неодговорних војника или грађана, током и након рата, за раднике Комвода који ће то убудуће одржавати, је уклоњен као опасност или ризик.

**Ангажовање маханизованог Плант тима РУЦЗ РС, са грађевинском и радно-транспортном механизацијом**

 Година 2020. љето такође, на позив Општинске управе, а на приједлог Одсјека за послове заштите и спасавања, РУЦЗ РС је упутила свој Механизовани Плант тим, који има улогу рушења и укалањања ратом оштећених и небезбједних објеката, на сасвим безбједан начин својом намјенски произведеном механизацијом за наведене сврхе. Како у грађевинском, тако и смислу потенцијалне опасности од ЕСЗР присутних у ратним рушевинама, чишћења те одвоза грађевинског отпада на обезбијеђене депоније.

 У свега неколико дана (15-ак) порушени су и укоњени неугледни остаци свих помоћних објеката и гаража предузећа ''Комуналац'' у Махали, чији су остаци одвежени на безбједну депонију, а цијело подручје сасвим пристојно очишћено и поравнато са источним дијеловима ово бивше депоније.

 Овом приликом Плант тим је ангажован и на санацији и чишћењу алтернативног пута, тзв. старом пругом за улазак у град с магистралног пута М11 из правца Тулека. Пут је темељито очишћен и саниран. Поред обрасле високе вегетације уклањани су остаци грађевинског и кућног отпада којег су уз пут или на траси пута депоновали неодговорни грађани. Односно санацијом помоћног путног правца старом пругом, од Магистралног пута М11 Брод-Сарајево до споја са путним правцем уласка у МЗ-у Тулек из правца истока, алтернативно и привремено може послужити у случајевима саобраћајних гужви или саобраћаних незгода у кружном току. Овај некатегорисани пут, Плант тим је након санације насуо новим количинама ријечног шљунка, те исти поравнао и уредио, те тако обезбиједио за нужну саобраћајну употребу.

 У истом периоду порушено је и на безбједан начин уклоњено неколико ратом уништених индивидуалних стамбених и помоћних објеката по претходним захтјевима грађана. Ангажовањем овог тима и менахизације поравнате су и уређене значајне значајне површине дијелова бивше градске депоније у Махали.

**Прикупљање, преузимање и уништавање пронађених ЕСЗР од грађана**

 Дуготрајан, често сложен процес, те такође изузетно опасан. Бројна ЕСЗР присутна и данас на различитим ненасељеним локацијама, насељеним мјестима, у напуштеним или ратом уништеним објектима, непрегледаним фортификацијским објектима, у рушевним помоћним објектима грађана, који исте повремено или привремено користе. Радознали грађани љубитељи, пасионирани колекционари оружја, радознала дјеца и омладина, ловци, планинари и љубитељи природе, су потенцијални проналазачи или информатори о присуству опасних ЕСЗР (експлозивних средстава заосталих из рата) на одређеним локацијама.Односно и као последица прикупљања одбачених опасних средстава од стране неодговорних војника током рата или грађана након рата.

 Треба признати да се та опасност и количина пронађених убојитих средстава у односу на нека, не тако давна времена, знатно смањила, но и даље је опасност присутна.

 Податак да је у Бродској општини више година (10-ак) непосредно иза рата пријављивано, преузимано и уништавано између 1.500 – 2.000 kom. различитих ЕСЗР годишње. Да би у периоду 2005.-2015. год, тај број на годишњем нивоу у овој локалној заједници није прелазио 1.000 пронађених и преузетих kom. ЕСЗР

 У том периоду је итекако забрињавал и било потребно максимално ангажовање свих надлежних служби. Међутим, ако се то може тако дефинисати, повољна околност је била да су проналажена средства у том периоду била углавном у технички исправном стању. Данас, иако се количина пријављених и преузетих, опасних убојитих средстава, знатно смањила на годишњем нивоу, чине једнаку или чак потенцијално већу опасност. Проток времена, климатски, хемијски и услови у којима се данас средства проналазе, веома су непоуздана и опасна, како за проналазаче, тако за службенике ЦЗ-е, па и припаднике деминерских тимова, надлежних за преузимање и уништавање. Било да се ради о преузимању и даљњем транспорту ради масовног уништавања или уништавању на мјесту проналаска ради безбједносних разлога.

**Преглед пријављених, преузетих и уништених ЕСЗР у општини Брод**

**Т3.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***2015.*** | ***2016.*** | ***2017.*** | ***2018.*** | ***2019.*** | ***2020.*** | ***2021.*** | ***2022.*** | ***У к у п н о*** |
| **388** | **121** | **44** | **52** | **169** | **58** | **151** | 144 | **1.127** |

Информације о проналаску ЕСЗР на терену Служба ЦЗ-е најчешће добија од грађана или припадника Полицијске станице Брод, којима грађани на терену такође, пријаве проналазак или присуство средстава на одређеној локацији.

 Према уобичајеној процедури и сарадњи, службеници ЦЗ-е су дужни изаћи на мјесто проналаска, утврдити чињенице, врсту ЕСЗР, стање, садржај и количину, те о томе писаним Захтјевом за уклањање и уништавање одмах обавијестити надлежни намјенски професионални деминерски тим РУЦЗ РС са сједиштем у Добоју.

 Након доласка тима и сагледавања стања ЕСЗР доноси се одлука о даљњем транспорту, уништавању на мјесту проналаска или транспорту на локални Полигон за уништавање у Дубоковцу. По потреби се сачињава и овјерава стручни План неутрализације, којим се предвиђа евентуално ангажповање мобилног тима Хитне медицинске помоћи Дома здравља, полиције и ватрогасаца. У изнимним случајевима и ангажовање грађевинске машине, а ради ископа поребне фотификације и санације након обављене неутрализације пронађеног ЕСЗР.

**Мински инциденти, страдања и жртве од мина и ЕСЗР на простору општине Брод у периоду од 1992.-2022. године**

 Према подацима прикупљеним од стране Центра за уклањање мина-БХМАЦ-а важних за општину Брод, преглед података о минским инцидентима и страдањима од мина у периоду од 1992. до краја 2022.године догодило се нешто више од 240 минских инцидената, којом приликом је:

* 240 лица укупно страдало од мина, а од тог броја 175 лица са подручја општине Брод
* Од наведеног укупног броја, 77 лица је смртно страдало, цивилних и лица у обављању службених или радних дужности,
* 163 лица је повријеђено, лакше, средње тешко и тешко са инвалидитетом или ампутацијама екстремитета или њихових дијелова,
* Одређен број лица од наведенг броја страдало је страдало у необавезним радњама; риболов, сјеча и прикупљање огревног дрвета, купљење пужева, секундарних сировина и сл. или кретање у зони сумњивих или ризичних површина из других непознатих разлога,
* Истичемо да је поред дијела смртно страдалих или повријеђених војника, било и смртног страдања деминера, њих седам (7) у вршењу послова деминирања, односно четири (4) деминера крајем рата, а три (3) деминера током деминирања неколико година након рата, док су три (3) деминера, такође неколико година након рата, тешко страдала и као последицу преживјели ампутације дијелова или цијелих екстремитета.
* Мински инциденти, смртна и страдања повређивањем лица, интензивније дешавали у периоду 1992. до 1998. године, а да је од 1998. до краја 2022. год. до данас било три (3) случаја смртног, те десет (10) случајева повређивања лица од мина,
* Од 2012. год. до данас, крајем 2022. године, није забиљежен нити један мински инцидент или страдање лица од мина и ЕСЗР на подручју општине Брод,

 Овоме треба додати и чињеницу да се, нама непознат број инцидената догађао и услед активирања минских средстава у мински ризичним површинама од стране дивљачи која се кретала у тим подручјима.

**Обрађивач: ПЕДЛАГАЧ**

Одсјек за послове заштите и спасавања **НАЧЕЛНИК ОПШТИНЕ**

* **Служба Цивилне заштите**